Author: elefant
Last saved by: agenda0
Company: MSSR

Predkladacia správa

 
 
      V nadväznosti na uznesenie vlády č. 904 z 26. septembra 2001 k návrhu zákona o zrušení niektorých štátnych fondov, o niektorých opatreniach súvisiacich s ich zrušením a o zmene a doplnení niektorých zákonov, bod E.7. Ministerstvo školstva SR predkladá na rokovanie vlády SR návrh transformácie Štátneho fondu telesnej kultúry do kapitoly MŠ SR s účinnosťou od 1.1.2002 vrátane súvisiacich opatrení spojených s týmto uznesením vlády SR.
 
 	Ku dňu zrušenia Štátneho fondu telesnej kultúry prechádza jeho majetok, práva a záväzky vrátane pracovno-právnych na Ministerstvo školstva SR. V záujme zachovania činností, ktoré do uvedeného termínu zabezpečoval Štátny fond telesnej kultúry, všetky jeho činnosti sú zahrnuté do programu 026 – Národný program rozvoja športu, do jeho podprogramov a jednotlivých prvkov.